text: Ny køreplan skal friste bilister
  05 maj 2011 kl. 07.54
  Sydtrafik indfører direkte ruter mellem de større byer. Det betyder kortere rejsetider.
  Med en ny køreplan håber Sydtrafik at kunne friste bilister.
  Den nye køreplan betyder nemlig mere direkte ruter mellem de store byer. 
  Og rask skal det gå:
  Eksempelvis bliver det  40 min. hurtigere at komme fra Esbjerg til Billund Lufthavn. 
  De fleste busser vil fremover køre på faste minuttal, der gør det nemmere at huske køreplanen.
  Der bliver lokalområder, der mister den regionale bus.
  Her vil Sydtrafik sammen med kommunerne prøve at finde alternative transportmuligheder.
  